*PROJEKTS*

LATVIJAS REPUBLIKAS MINISTRU KABINETS

2017. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_.§)

**Par pašvaldības nekustamā īpašuma “Šautuve”
Preiļu pagastā, Preiļu novadā pārņemšanu valsts īpašumā
un
zemes vienības “Badelkas Mežs”, Preiļu pagastā, Preiļu novadā
saglabāšanu valsts īpašumā un tās nostiprināšanu zemesgrāmatā
uz valsts vārda Aizsardzības ministrijas personā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Preiļu novada pašvaldībai piederošu nekustamo īpašumu „Šautuve” (nekustamā īpašuma kadastra Nr. 7658 006 0239) – zemes vienību (zemes vienības kadastra apzīmējums 7658 006 0237) 2,72 ha platībā – Preiļu pagastā, Preiļu novadā.

2. Aizsardzības ministrijai nekustamo īpašumu izmantot Nacionālo bruņoto spēku infrastruktūras attīstībai.

3. Aizsardzības ministrijai, nostiprinot zemesgrāmatā uz valsts vārda Aizsardzības ministrijas personā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2. punktā minēto uzdevumu īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Aizsardzības ministrijai nekustamo īpašumu bez atlīdzības nodot Preiļu novada pašvaldībai, ja tas vairs netiek izmantots šā rīkojuma 2. punktā minētā uzdevuma īstenošanai.

5. Saglabāt valsts īpašumā un nodot Aizsardzības ministrijas valdījumā zemes vienību “Badelkas Mežs”, Preiļu pagastā, Preiļu novadā (zemes vienības kadastra apzīmējums 7658 006 0238) 8,09 ha platībā Aizsardzības ministrijas funkciju nodrošināšanai saskaņā ar Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktu.

6. Aizsardzības ministrijai šā rīkojuma 5. punktā minēto zemes vienību normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

7. Aizsardzības ministrijai veikt Preiļu novada pašvaldībai vienreizēju maksājumu no Aizsardzības ministrijas budžeta programmas 33.00.00 “Aizsardzības īpašumu pārvaldīšana”, samazinot izdevumus precēm un pakalpojumiem un palielinot izdevumus valsts budžeta uzturēšanas izdevumu transfertiem par faktiskajiem izdevumiem 1 426 *euro* apmērā, kas Preiļu novada pašvaldībai radušies veicot šā rīkojuma 1. un 5. punktā minēto nekustamo īpašumu zemes kadastrālās uzmērīšanas darbus un reģistrējot šā rīkojuma 1. punktā minēto nekustamo īpašumu zemesgrāmatā.

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R. Bergmanis

Aizsardzības ministrijas valsts sekretārs J. Garisons

I. Buda, tālr. 67335031

Inara.Buda@mod.gov.lv